text: Guys and Dolls i det fri
  16 juli 2011 kl. 16.36
  Om 12 dage skal de være klar til premiere i det fri. 
  Hvert år trækker sommerspillet på Palsgaard ved Juelsminde tusindvis af tilskuer til.
  Årets forestilling er Broadway-klassikeren Guys and Dolls.
  En musical om de gode og de onde, om spillehajer og damer.
  I dag begyndte prøverne under åben himmel.
  
  Teologistuderende i rollen som gangster
  To af de mandlige hovedroller spilles af brødrene, Anders og Martin Kobbersmed.
  De skifter for en stund teologi-studiet ud med rollen som gangstere.
  12 forestillinger bliver det til, og sommerspillet regner med 12.000 publikummer
  200 frivillige står bag opsætningen af musicalen.
  40 af dem står på scenen.
  